Пол Верлен
Шум на кабарета…

Превод от френски: Борис Илиев, —

chitanka.info

Шум на кабарета, уличен разврат,

и платани в здрача, с късен листопад,

кален омнибус — раздрънкана кола —

куп желязо на разбити колела,

взор върти — зелен-червен — в завои дързък,

пушейки, работници за клуба бързат,

със лулите под носа на полицаи,

покриви пробити /вътре капят стаи/,

дъжд, разбит асфалт, канал — воня /не трая!/,

ето моят звезден път — към рая.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.